2. ลักษณะการประกอบธุรกิจ

2.1 ความเป็นมา

เมื่อวันที่ 30 กันยายน 2524 บริษัทได้จดทะเบียนจัดตั้งขึ้นด้วยทุนจดทะเบียนเริ่มแรก 2 ล้านบาท
และในวันที่ 13 กันยายน 2536
บริษัทได้เข้าจดทะเบียนในตลาดหลักทรัพย์แห่งประเทศไทยและหุ้นของบริษัทเริ่มทำการซื้อขายในวันที่
16 กันยายน 2536

2.1.1 การเปลี่ยนแปลงและพัฒนาการที่สำคัญในเรื่องอำนาจการควบคุมบริษัท

เมื่อวันที่ 27 กรกฎาคม 2544 บริษัทได้จดทะเบียนเพิ่มทุน ออกหุ้นจำหน่ายและชำระเต็มมูลค่าอีก
240 ล้านบาท ให้แก่พันธมิตรร่วมทุนคือ บริษัท แอพซิลอน เวนเจอร์ส พีทีอี จำกัด
(เป็นบริษัทลูกซึ่งถือหุ้นโดย บริษัท แค็ปเพล เทเลคอมมิวนิเคชั่นส์ แอนด์ ทรานส์ปอเตชั่น จำกัด
ร้อยละ 100) นอกจากนี้ตามเงื่อนไขการร่วมลงทุนได้กำหนดให้นายมินทร์ อิงค์ธเนศ
ประธานบริหารบริษัท ต้องทำคำเสนอซื้อหลักทรัพย์เป็นการทั่วไปจากผู้ถือหุ้นเดิมไม่น้อยกว่า 10.5
ล้านหุ้นแต่ต้องไม่เกิน 13 ล้านหุ้น

เมื่อวันที่ 20 กรกฎาคม 2544 นายมินทร์ อิงค์ธเนศ
ได้รายงานว่าสามารถซื้อหลักทรัพย์จากผู้ถือหุ้นเดิมตามคำเสนอซื้อหลักทรัพย์เป็นการทั่วไปได้รวมทั้งสิ้น
13 ล้านหุ้น เป็นผลให้คู่พันธมิตรคือ บริษัท แอพซิลอน เวนเจอร์ส พีทีอี จำกัด และนายมินทร์
อิงค์ธเนศ ถือครองหุ้นเสียงข้างมากเกินกึ่งหนึ่งของทุนมีอำนาจควบคุมบริษัทในปัจจุบัน

2.1.2 การเปลี่ยนแปลงและพัฒนาการที่สำคัญในเรื่องการประกอบธุรกิจที่ผ่านมา

ในปี 2545
ยังคงเป็นอีกปีหนึ่งที่ภาวะการแข่งขันในธุรกิจไอทียังคงมีความรุนแรงโดยเฉพาะอย่างยิ่งในสายธุรกิจช่องทางการจำหน่าย
(ITDSBU) และ ไอทีซูเปอร์สโตร์ (IT CITY) ที่มีการจำหน่ายคอมพิวเตอร์และอุปกรณ์ต่อพ่วง
โดยผู้ประกอบการต่างประเทศที่เป็นเจ้าของผลิตภัณฑ์ยังคงเข้าแข่งขันกับผู้ประกอบการภายในประเทศด้วยเงื่อนไขไม่ว่าในเรื่องของราคาหรือการรับประกัน
อีกทั้งการรวมธุรกิจของเจ้าของผลิตภัณฑ์รายใหญ่ของ HP และ COMPAQ
ยิ่งทำให้ได้เปรียบในการแข่งขันที่สามารถนำเสนอผลิตภัณฑ์ได้ครอบคลุมทุกสายผลิตภัณฑ์และทุกกลุ่มลูกค้า
ทำให้ส่วนต่างกำไรในสายธุรกิจนี้ยังคงแคบลงจากเดิม
จึงทำให้ผู้ประกอบการที่มีแหล่งเงินทุนอย่างเพียงพอและผู้ประกอบการที่มีสินค้าที่มีลักษณะแตกต่างจากสินค้าทั่วไปและเป็นที่ยอมรับของตลาดย่อมได้เปรียบ
ด้วยสถานการณ์ดังกล่าว SVOA
ยังคงนโยบายให้ความสำคัญต่อเนื่องในการนำเสนอผลิตภัณฑ์คอมพิวเตอร์ของตนเองภายใต้เครื่องหมายการค้า
“SVOA” ควบคู่ไปกับการแย่งชิงส่วนแบ่งตลาดในสินค้าคอมพิวเตอร์และอุปกรณ์ต่อพ่วงอื่นๆ
เพื่อให้ยังคงรักษาระดับอัตรากำไรโดยเฉลี่ยของสายธุรกิจนี้ ในปีนี้คอมพิวเตอร์ SVOA PC
สามารถก้าวเข้ามาแย่งชิงส่วนแบ่งตลาดได้มากขึ้นจนติดอันดับ7
ของคอมพิวเตอร์ที่ขายในตลาดประเทศไทย นอกจากนี้ ปี 2545 นับเป็นปีที่มีความหมายต่อ SVOA
อย่างมากจากการเป็นแหล่งป้อนชิ้นส่วนและอุปกรณ์คอมพิวเตอร์ (OEM) มาตราฐาน SVOA PC
แก่ผู้ประกอบการค้าในต่างประเทศ โดย SVOA
สามารถส่งออกไปประเทศเนปาลได้เป็นประเทศแรกและจะดำเนินการในลักษระเช่นนี้ในประเทศอื่นๆ
ต่อไป
อีกทั้งเพื่อรองรับการให้บริการเพื่อให้สามารถตอบสนองความต้องการของลูกค้าและสามารถครอบคลุมพื้นที่ให้บริการได้อย่างทั่วถึง
สายธุรกิจช่องทางจำหน่าย(ITDSBU) ยังได้เปิดสาขาแห่งใหม่เป็นลำดับที่ 9 คือ ที่จังหวัดภูเก็ต
อีกด้วย

ในส่วนของสายธุรกิจที่ปรึกษาและวางระบบคอมพิวเตอร์ (SISBU) ยังคงเป็นโอกาสที่ดี
อันเนื่องจากธุรกิจต่างๆ
ให้ความสำคัญในการเพิ่มประสิทธิภาพการทำงานขององค์กรโดยใช้ไอทีเข้าเสริม
นอกจากนี้ในองค์กรธุรกิจขนาดใหญ่ต่างหันมาใช้บริการ (Outsourcing)
จากผู้ชำนาญที่ประกอบการธุรกิจที่ปรึกษาและวางระบบคอมพิวเตอร์มากขึ้นแทนการพัฒนางานสารสนเทศ
(MIS) ภายในองค์กรของตนเอง ทำให้ตลาดในสายธุรกิจนี้ยังคงมีแนวโน้มในการขยายตัวสูงอยู่
ในปี 2545 SVOA
ประสบความสำเร็จในการเสนอบริการระยะยาวแก่ลูกค้าโดยเฉพาะอย่างยิ่งลูกค้าธนาคารและสถาบันการเงินหลายสัญญา
เพื่อเป็นหลักประกันรายได้ต่อเนื่องในอนาคต

นอกจากนี้ภาครัฐยังคงให้ความสำคัญในการให้หน่วยงานของรัฐต่างๆ
จัดซื้อจัดจ้างสินค้าและบริการที่ผลิตภายในประเทศก่อนเป็นลำดับแรก
นับเป็นการเพิ่มโอกาสทั้งแก่สายธุรกิจโครงการไอที (ITPSBU) และเครื่องคอมพิวเตอร์ตรา
“SVOA” ในปี 2545 SVOA
ประสบผลสำเร็จสูงมากจากการเข้าประมูลงานภาครัฐโดยได้รับการคัดเลือกให้เป็นผู้จัดหาเครี่องคอมพิวเตอร์และอุปกรณ์แก่โรงเรียนในสังกัดกรุงเทพมหานคร
โดยมีมูลค่าโครงการราว 633 ล้านบาท ซึ่งคาดว่าจะมีการลงนามในสัญญาและส่งมอบในปี 2546
ต่อไป

2.2 การประกอบธุรกิจ

ลักษณะการประกอบธุรกิจ

  บริษัท เอสวีโอเอ จำกัด (มหาชน) หรือ SVOA
  และบริษัทย่อยดำเนินธุรกิจหลักเป็นผู้แทนจำหน่ายอุปกรณ์สำนักงานอัตโนมัติ (Office
  Automation) ตลอดจนให้คำปรึกษาและวางระบบคอมพิวเตอร์ครบวงจร
  โดยเป็นผู้แทนจำหน่ายคอมพิวเตอร์และอุปกรณ์ต่อพ่วงยี่ห้อชั้นนำ (Brand Name) ต่างๆ

  SVOA
  จัดสายงานเพื่อสร้างประสิทธิภาพให้องค์กรมีความคล่องตัวสูงเพื่อที่จะสามารถตอบสนองต่อความต้องการของลูกค้า
  โดยจัดแบ่งสายธุรกิจออกเป็น 4 สายตามความต้องการของกลุ่มลูกค้าดังนี้คือ

1.  กลุ่มธุรกิจช่องทางการจำหน่าย (IT Distribution Strategic Business Unit:
    ITDSBU)

ลักษณะธุรกิจ

  ITDSBU ดำเนินธุรกิจด้านการจัดจำหน่ายสินค้าคอมพิวเตอร์ทั้ง Hardware และ Software
  ทั้งที่นำเข้าจากต่างประเทศและที่ผลิตภายในประเทศได้แก่ คอมพิวเตอร์ยี่ห้อ “SVOA” ที่ SVOA
  อาศัยทักษะและความเชี่ยวชาญในธุรกิจไอทีพัฒนาขึ้นจนเป็นที่ยอมรับในตลาดคอมพิวเตอร์และได้ผ่านการรับรองระบบคุณภาพมาตรฐานต่าง
  อาทิเช่น ISO 14000, ISO 9000 version 2000, ISO 9002, FCC, NSTL เป็นต้น
  รวมถึงอุปกรณ์ต่อพ่วงยี่ห้อระดับสากลต่างๆ อาทิเช่น Acer, Epson, HP, Roland,
  Autodesk, Intel เป็นต้น

  นอกจากนั้น ITDSBU
  ยังให้บริการด้านการบำรุงรักษาและซ่อมแซมสินค้าไอทีด้วยการเป็นส่วนหนึ่งของเครือข่ายบริการของผู้ผลิตสินค้าจากต่างประเทศโดยได้รับความไว้วางใจจาก
  Epson, Acer, HP, Apple แต่งตั้งให้ SVOA
  เป็นศูนย์ให้บริการบำรุงดูแลรักษาผลิตภัณฑ์อย่างเป็นทางการ ทั้งนี้ SVOA ได้จัดตั้งศูนย์บริการ
  “ไอที คลินิก” ซึ่งเป็นแฟรนไชส์ร้านซ่อมบำรุงดูแลรักษาอุปกรณ์คอมพิวเตอร์
  จำหน่ายอะไหล่แท้จากผู้ผลิตและดำเนินการโดยช่างผู้ชำนาญให้บริการระดับคุณภาพสากลขึ้น
  เพื่ออำนวยความสะดวกในการให้บริการแก่ลูกค้าอย่างครบวงจร

ศักยภาพของธุรกิจ

  ITDSBU มีความเชี่ยวชาญในการบริหารการจำหน่ายสินค้าผ่านช่องทางการจำหน่ายต่างๆ
  ซึ่งมีเครือข่ายกระจายครอบคลุมทุกพื้นที่ทั่วประเทศ โดยมีตัวแทนจำหน่ายกว่า 1,000
  รายและจัดตั้ง “ศูนย์เอสวีโอเอ” ขึ้นในจังหวัดใหญ่ๆ ในแต่ละภูมิภาคทั่วประเทศ (ปัจจุบัน
  มีทั้งสิ้น 9 ศูนย์) ทำหน้าที่ให้บริการและกระจายสินค้าสู่ตัวแทนจำหน่ายในระดับภูมิภาค

กลุ่มลูกค้าของธุรกิจ

  กลุ่มลูกค้าหลักของ ITDSBU
  จะเป็นผู้ใช้งานคอมพิวเตอร์ทั่วไปจนถึงกลุ่มลูกค้าที่ดำเนินธุรกิจขนาดกลางและเล็กที่มีความต้องการสินค้าคุณภาพ
  ได้มาตรฐานและให้บริการครบวงจร

2.  กลุ่มธุรกิจที่ปรึกษาและวางระบบคอมพิวเตอร์ (Systems Integration Strategic
    Business Unit: SISBU)

ลักษณะธุรกิจ

  SISBU ดำเนินธุรกิจด้วยการนำเสนอ Solution ด้านไอทีครบวงจรอันประกอบด้วยส่วนของ
  Hardware, Software, Software Installation, Software Implementation,
  Software Customization โดยเป็นผู้ให้บริการออกแบบวางระบบ ติดตั้ง
  พัฒนาและให้คำปรึกษาในด้านการนำระบบคอมพิวเตอร์
  เพื่อประยุกต์ปรับใช้งานให้เหมาะสมกับธุรกิจต่างๆ
  ของลูกค้าพร้อมทั้งให้บริการบำรุงรักษาหลังการขายทั้งระบบ

ศักยภาพของธุรกิจ

  เนื่องด้วย SISBU
  เป็นพันธมิตรกับเจ้าของผลิตภัณฑ์ที่มีชื่อเสียงระดับโลกประกอบกับประสบการณ์ในธุรกิจด้านการวางระบบคอมพิวเตอร์
  (Systems Integration) มากกว่า 18
  ปีจึงมีความสามารถที่จะนำเสนอเทคโนโลยีที่ได้รับการยอมรับจากทั่วโลกและบริการมาตรฐานระดับสากลแก่ลูกค้า
  โดย SISBU
  ดำเนินนโยบายด้วยการเป็นพันธมิตรกับคู่ค้าเพื่อเสนอสินค้าและบริการที่มีศักยภาพและประสิทธิภาพสูงสุดแก่ลูกค้า

กลุ่มลูกค้าของธุรกิจ

  SISBU มีกลุ่มลูกค้าหลักคือกลุ่มธุรกิจการเงินการธนาคาร กลุ่มธุรกิจการสื่อสารโทรคมนาคม
  องค์กรข้ามชาติและองค์กรธุรกิจขนาดใหญ่

1.  กลุ่มธุรกิจโครงการไอที (IT Project Strategic Business Unit: ITPSBU)

ลักษณะธุรกิจ

  ITPSBU
  ดำเนินธุรกิจด้านการจัดผลิตภัณฑ์ระบบคอมพิวเตอร์และอุปกรณ์ไอทีที่มีคุณภาพและราคาเหมาะสม
  ตรงตามความต้องการเพื่อเสนอให้แก่หน่วยงานราชการและองค์กรเอกชน
  โดยนำเสนอขายเป็นโครงการระบบเบ็ดเสร็จพร้อมทั้งทำการติดตั้งและการบริการหลังการขาย
  ตลอดระยะเวลาการใช้งานตามสัญญาเพื่อเป็นหลักประกันให้ลูกค้าของ SVOA
  สามารถใช้งานระบบคอมพิวเตอร์ ที่ SVOA
  ส่งมอบให้อย่างมีประสิทธิภาพและประสบความสำเร็จในการดำเนินโครงการของหน่วยงานนั้น ๆ
  ต่อไป

ศักยภาพของธุรกิจ

  ITPSBU
  ประกอบด้วยบุคลากรชั้นนำด้านไอทีที่มีความสามารถในการเข้าถึงความต้องการของลูกค้าด้วยการติดตามดูแลงานของลูกค้าและเสนอสินค้าและบริการที่ตอบสนองความต้องการของลูกค้าได้อย่างสมบูรณ์แบบ
  พร้อมทั้งรักษาและกระชับความสัมพันธ์ตลอดจนความน่าเชื่อถือที่สั่งสมกับลูกค้าเพื่อสร้างผลสำเร็จเชิงธุรกิจในะยะยาว

กลุ่มลูกค้าของธุรกิจ

  กลุ่มลูกค้าหลักของ ITPSBU ได้แก่หน่วยงานราชการ หน่วยงานรัฐวิสาหกิจ
  สถาบันการศึกษาและองค์กรเอกชนต่างๆ

2.  ไอที ซูเปอร์สโตร์ (IT Superstore)

ลักษณะธุรกิจ

  ดำเนินการโดยบริษัท ไอที ซิตี้ จำกัด (มหาชน) หรือ “IT CITY”
  ซึ่งเป็นหน่วยงานกลยุทธ์(Strategic Business Unit)
  เพียงหน่วยงานเดียวที่เป็นบริษัทร่วมทุนระหว่างบริษัท เอสวีโอเอ จำกัด (มหาชน)
  กลุ่มบริษัทในเครือสหกรุ๊ป พนักงานและคู่ค้าของ SVOA (โดยปัจจุบัน ณ วันที่ 31 มีนาคม 2546
  SVOA ถือหุ้นในสัดส่วนร้อยละ 54.1 ของทุนชำระแล้ว)
  ซึ่งมีลักษณะการดำเนินธุรกิจเป็นศูนย์ค้าปลีกผลิตภัณฑ์ไอทีครบวงจรขนาดใหญ่บริษัทหนึ่งในประเทศไทยสอดรับกับคำขวัญ
  “เมืองเทคโนโลยีครบวงจร” (The IT Superstore) โดย IT CITY
  มีสาขากระจายทั่วกรุงเทพฯ และในจังหวัดใหญ่ๆ ในแต่ละภูมิภาค

ศักยภาพของธุรกิจ

  IT CITY นำเสนอสินค้าและบริการภายใต้แนวคิด “ช้อปได้ครบพบสินค้าหลากหลาย” หรือ “One
  Stop Shopping” ที่เน้นความหลากหลายของสินค้าและบริการชั้นนำกว่า 8,000 รายการ
  โดยลูกค้าสามารถทดสอบเปรียบเทียบคุณภาพ
  ประสิทธิภาพและราคาของสินค้าที่มีให้เลือกหลากหลายยี่ห้อในแต่ละประเภทประกอบการตัดสินใจซื้อได้
  นอกจากนั้น IT CITY ยังเสนอบริการด้วยแนวคิด “Everyday Exhibition”
  ที่มุ่งนำเสนอการแสดงความสดใหม่ ทันสมัยของเทคโนโลยี
  สาระความรู้และข้อมูลข่าวสารในโลกไอที ตลอดจนรายการสินค้าพิเศษต่างๆ
  สลับเปลี่ยนตลอดเวลาตลอดปี

กลุ่มลูกค้าของธุรกิจ

  IT CITY มีกลุ่มลูกค้าหลักได้แก่ผู้ใช้งานคอมพิวเตอร์ทั่วไป
  กลุ่มลูกค้าองค์กรธุรกิจขนาดกลางและเล็กที่ต้องการสินค้าไอทีคุณภาพที่มีความหลากหลายตอบสนองความต้องการได้ทุกรูปแบบ

2.3 โครงสร้างรายได้

[]

2.4 เป้าหมายการดำเนินธุรกิจ

จากการที่บริษัทฯ ได้ตั้งเป้าหมายในการนำเสนอเครื่องคอมพิวเตอร์ภายใต้ยี่ห้อของตนเอง(Brand)
“SVOA PC” นั้นโดยได้เริ่มนำเสนอสู่ตลาดในปี 2543 ในปี 2545 นี้ ยอดขายคอมพิวเตอร์ SVOA
PC สามารถจำหน่ายได้ทั้งสิ้นรวม 30,000 หน่วย คิดเป็นร้อยละ 26-27
ของส่วนแบ่งรายได้ของธุรกิจช่องทางจำหน่าย (IT Distribution Strategic Business
Unit: ITDSBU) นับว่าได้บรรลุเป้าหมายแล้วในระดับหนึ่งที่ได้กำหนดไว้ในปี 2543 ว่า
“โครงสร้างรายได้หลักของธุรกิจช่องทางจำหน่ายของบริษัทมาจากยอดขาย SVOA PC ภายใน 3
ปีข้างหน้า

กลยุทธ์การดำเนินธุรกิจในปีหน้า บริษัทจะมุ่งให้ความสำคัญไปยัง 3 กลยุทธ์หลัก โดย

กลยุทธ์แรก คือการสร้างคอมพิวเตอร์ยี่ห้อเอสวีโอเอพีซี
ซึ่งเป็นคอมพิวเตอร์ประกอบภายในประเทศให้เป็นผู้นำตลาด
โดยการสร้างมูลค่าเพิ่มของสินค้าทั้งในแง่คุณภาพและการให้บริการให้เป็นที่แตกต่างจากคู่แข่งในตลาด
ซึ่งแผนการผลักดันคอมพิวเตอร์ยี่ห้อ เอสวีโอเอพีซี
ที่วางไว้ในปีนี้คือบริษัทมีแผนสร้างชื่อสินค้าและบริการภายใต้แบรนด์ เอสวีโอเอ
ให้เป็นที่รู้จักในวงกว้าง

+-------------------+----------------+--------------------------------+
| เป้าหมายและก       |                |                                |
| ลยุทธ์การผลักดันคอมพิว |                |                                |
| เตอร์ยี่ห้อเอสวีโอเอพีซี |                |                                |
|                   |                |                                |
| ให้เป็นอันดับ 1 ในตลา |                |                                |
| ดคอมพิวเตอร์เมืองไทย |                |                                |
+-------------------+----------------+--------------------------------+
| ระยะเวลา          | เป้าหมาย        | กลยุทธ์                          |
+-------------------+----------------+--------------------------------+
| -   ปัจจุบัน         | 1 ใน 10        | 1.  สร้างแบรนด์เอสวีโอเ           |
|                   | ของตลาดคอ      | อให้เป็นที่รู้จักในวงกว้างโดยปีนี้เตรียมงบ |
| -   12 เดือนข้างหน้า | มพิวเตอร์เมืองไทย |     50 ล้านบาท                  |
|                   |                |     จัด                         |
| -   18 เดือนข้างหน้า | 1 ใน 3         | แคมเปญแจกรถให้ตัวแทนจำหน่ายรายย่อย |
|                   | ของตลาดคอ      |                                |
|                   | มพิวเตอร์เมืองไทย | 2.  เพิ่มช่องทางจำหน่ายที่หลากหลาย   |
|                   |                |                                |
|                   | อันดับ 1         | 3.  เพิ่มสายผลิตภัณฑ์ใหม่ในการทำตลาด |
|                   | ของตลาดคอ      |     อาทิ เครื่องแม่ข่าย             |
|                   | มพิวเตอร์เมืองไทย |                                |
|                   |                | 4.  เปิดบริการคอล                |
|                   |                | ล์เซ็นเตอร์ให้บริการก่อนและหลังการขาย |
+-------------------+----------------+--------------------------------+

กลยุทธ์ที่ 2 คือการขยายธุรกิจไปยังบริการรับจ้างดูแลระบบหรือเอาต์ซอร์ซซิ่ง
งานทางด้านไอทีให้กับองค์กรธุรกิจต่างๆ โดยเล็งเห็นว่าบริการดังกล่าวมีแนวโน้มการเติบโตสูง
ขณะเดียวกันยังมองว่าประเทศไทยมีความพร้อมสำหรับการให้บริการดังกล่าวแล้ว
โดยขณะนี้องค์กรธุรกิจขนาดใหญ่ อาทิ ธนาคารและโทรคมนาคม
เริ่มให้ความสำคัญกับการทำธุรกิจหลัก
และว่าจ้างบริษัทผู้เชี่ยวชาญทางด้านไอทีเข้าไปดูแลงานทางด้านไอที
ทั้งนี้ในการขยายธุรกิจไปยังบริการดังกล่าวนั้นบริษัทได้จัดตั้งแผนกธุรกิจให้บริการเอาต์ซอร์ซซิ่งขึ้นมา
ภายใต้กลุ่มธุรกิจที่ปรึกษาและวางระบบคอมพิวเตอร์ (SISBU)
เพื่อให้บริการดังกล่าวกับลูกค้าโดยเฉพาะ
ซึ่งในเบื้องต้นจะมุ่งไปยังนำเสนอบริการดังกล่าวโครงการที่มีการเซ็นสัญญาว่าจ้างราว 3-5 ปี
โดยเฉพาะโครงการขนาดใหญ่

ส่วนกลยุทธ์สุดท้าย คือ การผลักดันไอที ซิตี้ ให้เป็นผู้นำตลาดในธุรกิจไอที ซูเปอร์สโตร์
ซึ่งกลยุทธ์ที่วางไว้ในปีนี้ คือการนำบริษัทดังกล่าวเข้าจดทะเบียนในตลาดหลักทรัพย์แห่งประเทศไทย
ไอที ซิตี้
จะนำเม็ดเงินที่ได้จากการระดมทุนส่วนหนึ่งมาใช้ในการขยายสาขาเพิ่มโดยในปีนี้ได้วางเป้าหมายขยายสาขาเพิ่มอีก
10 แห่ง จากปัจจุบันมีอยู่ 10 แห่ง